text: Turister vil fængsles
  20 juli 2012 kl. 12.14
  Turister går bogstaveligt talt efter fængslende oplevelser i ferien. Onsdag satte Fængselsmuseet i det tidligere Horsens Statsfængsel publikumsrekord med 800 besøgende.
  Sidste weekend rundede museet 10.000 besøgende, siden det gamle statsfængsel slog portene op for offentligheden 17. maj i år.
  De næste ledige rundvisninger er onsdag 1., 8. og 15. august.
  Fængslet lukkede i 2006, da det blev afløst af Statsfængslet Østjylland i udkanten af byen.
  Fængselsmuseet rummer 153 års kriminalhistorie. Masser af genstande som spændetrøjer, flugtredskaber, hashpiber, strafferedskaber, og tatoveringsmaskiner er med til at give et indtryk af tilværelsen i fængslet.
  Fængslet rummer også et skafot, hvor den 29-årige Jens Nielsen blev henrettet i 1892. Det var den sidste henrettelse i Danmark i fredstid.
  Fængslets hjemmeside.
  